શિહોરી : કાંકરેજ તાલુકા દેવદરબાર જાગીર મઠના પટાંગણમાં કાંકરેજ રાજપૂત સમાજ દ્વારા ૧૦૦૮ મહંત શ્રી બળદેવનાથ બાપુના અધ્યક્ષસ્થાને યોજાયેલા શસ્ત્ર પુજન વિધિમાં ભુદેવ દ્વારા મંત્રોચ્ચાર સાથે વિધિવિધાન થી અબીલ ગુલાલ કંકુ ચોખા થી વિધિવત શસ્ત્ર પુજન કરવામાં આવ્યું હતું. આ પ્રસંગે કાંકરેજના પૂર્વ ધારાસભ્ય મગનસિંહ વાઘેલા, મફાજી હેદુજી સોલંકી, કરણસિંહ વાઘેલા, પૃથ્વીરાજસિંહ ચંદ્રસિંહ વાઘેલા- થરા, ભારતસિંહ ભટેસરીયા - શિહોરી, વી. ડી. વાઘેલા વડા, કનુભા વડા, ગાંડાજી વાઘેલા સરપંચ આકોલી તેમજ વિશાળ સંખ્યામાં રાજપૂત સમાજના અગ્રણીઓ વડીલો યુવાનો ખાસ ઉપસ્થિત રહ્યા હતા. દર વર્ષે શસ્ત્ર પૂજન કાર્યક્રમ દરમિયાન નવા વર્ષ માટે કાંકરેજ યુવા રાજપૂત જાગીરદાર સમાજના પ્રમુખ તરીકે ભરતસિંહ વાઘેલા(ભલગામ), મંત્રી સજ્જનસિંહ સોલંકીની વરણી કરવામાં આવી હતી.